Coba jelasin Bukti Sajarah dari Tohjaya dalam bahasa jawa dong

Cariyos gesanging Tohjaya namung wonten ing Pararaton, nanging wonten ing naskah punika dipunserat atusan taun sesampunipun jaman Karajan Tumapel saéngga kabeneranipun taksih prelu dipuntliti. Nagarakretagama ingkang dipunserat nalika pertengahan jaman Majapahit (1365) déné boten nyebataken nama Tohjaya. Miturut Nagarakretagama, sasampuninpun Anusapati séda ingkang dados ratu salejengipun inggih punika Wisnuwardhana utawi Ranggawuni.

Nama Tohjaya pinanggih wonten ing Prasasti Mula Malurung ingkang dipundamel nalika jaman Kertanegara, saking parentah bapakipun ingkang nama Maharaja Seminingrat (nama asli Wisnuwardhana versi prasasti) taun 1255. Prasasti punika sampun nedahaken blihi Tohjaya minangka tokoh sajarah ingkang saestu wonten (nyata), boten naming tokoh fiktif ciptaan Pararaton.

Nanging wonten ing prasasti punika kaserat bilih Tohjaya sanès ratu Tumapel utawi Singhasari, nanging ratu Kadiri ingkang nggantosi rayinipun, ingkang nama Guningbhaya. Wontenipun Guningbhaya dados ratu sabibaripun ngantosi kakangipun ingkang nama Bhatara Parameswara. Tigang ratu Kadiri mau minangka pakdhe saking Seminingrat.

Kajawi punika kaserat ugi bilih pendiri Karajan Tumapel inggih punika Bathara Siwa ingkangbseda wonten ing ngginggil singgasana kencana, inggih punika éyang saking Seminingrat.